Trelis/gawiki huggingface dataset:
Rammstein. Ceolfhoireann miotail nó "Tanz-Metal" é Rammstein agus é lonnaithe i mBeirlín sa Ghearmáin. Is iad Till Lindemann, Richard Z. Kruspe, Paul H. Landers, Oliver "Ollie" Riedel, Christoph "Doom" Schneider agus Christian "Flake" Lorenz baill na ceolfhoirne. Cé gur gnách leis an mbanna a gcuid amhrán a rá as Gearmáinis, bhain siad amach cáil nach beag timpeall an domhain. Faoi láthair tá siad tar éis seacht albam a eisiúint.
Stair.
Ba é Richard Z. Kruspe a chuir an banna ar bun. Ba é an chéad fhoireann a bhí aige ná "Orgasm Death Gimmicks", banna a bhunaigh sé i ndiaidh dó cur faoi i mBeirlín sa bhliain 1989. San am sin, bhí Kruspe go mór mór faoi thionchar bannaí Meiriceánacha cosúil le "KISS". Nuair a thit Balla Bheirlín, d'fhill Kruspe abhaile go Schwerin, áit a raibh Till Lindemann ina dhrumadóir sa bhanna úd "First Arsch". Bhí cónaí ar Kruspe faoi aon díon le hOliver Riedel agus Christoph "Doom" Schneider agus an bheirt acu ag seinm i mbannaí dá gcuid féin. Thosaigh Kruspe agus an bheirt sin ag comhoibriú le ceol de chineál nua a dhéanamh, ceol a bheadh ag baint úsáide as meaisíní chomh maith le ceoluirlisí den ghnáthchineál. Ansin chuala Kruspe Till Lindemann ag canadh amhrán os cionn a chuid oibre, agus d'fhruiligh sé mar fhonnadóir é. 
Sa bhliain 1994 ghlac Rammstein páirt i gcomórtas do bhannaí amaitéaracha agus bhain siad an chraobh. Ba é an duais a bhí ag dul don bhuaiteoir ná leas a bhaint as stiúideo proifisiúnta le ceithre amhrán a thaifeadadh. Nuair a chuala Paul Landers an taifeadadh, bhí sé faoi dhraíocht ar fad agus chuaigh sé sa bhanna chomh maith le duine.
Ansin bhí fear de dhíth orthu le seinm ar na méarchláir. Bhí aithne ag Paul Landers ar Christian Lorenz, agus an bheirt acu tar éis ceol a dhéanamh in éineacht roimhe sin. Ar dtús bhí Lorenz idir dhá chomhairle, ach i ndeireadh na dála bhí sé sásta dul i Rammstein.
An tSalvadóir. Is tír i Meiriceá Láir í an tSalvadóir. Tá an tír suite ar chósta an Aigéin Ciúin (theas) agus tá teorainn aici le Hondúras (thuas), agus Guatamala (thoir thuas). Is í San Salvador an phríomhchathair.
Poblacht na hAfraice Láir. Is tír san Afraic í Poblacht na hAfraice Láir. Is í Bangui an phríomhchathair.
Poblacht an Chongó. Is tír san Afraic í Poblacht an Chongó. Is í Brazzaville an phríomhchathair.
Iarchoilíneacht de chuid na Fraince is ea Poblacht an Chongó (Brazzaville) agus iarchoilíneacht de chuid na Beilge is ea Poblacht Dhaonlathach an Chongó (Kinshasa).
Críoch Shomáile. Is tír nach bhfuil aitheanta san Afraic í Críoch Shomáile. Is í Hargeisa an phríomhchathair.
Óman. Tír Arabach atá suite ar chósta Mhurascaill Óman is ea Óman. Is í Muscat an phríomhchathair.
Tíomór Thoir. Tír is ea Tíomór Thoir atá suite in oirdheisceart na hÁise. Is í Dili an phríomhchathair.
Stair.
Ar an 22 Meán Fómhair 1999, cuireadh tús leis an bhfeachtas síochána i dTíomór Thoir.
Montsarat. Críoch thar lear de chuid na Ríochta Aontaithe is ea Montsarat, atá suite i Muir Chairib. Ba é Plymouth an phríomhchathair roimh bhrúchtadh bolcánach Chnoc Soufrière sa bhliain 1995. Tá an rialtas suite in Brades faoi láthair ar an taobh thuaidh den oileán.
San Héilin. Críoch thar lear de chuid na Ríochta Aontaithe is ea San Héilin. Tá an chríoch suite i lár an Aigéin Atlantaigh. Is é Jamestown an phríomhchathair.
D’fhionn an taiscéalaí Gailíseach João da Nova an t-oileán ar 21 Bealtaine, 1502 ar a thuras farraige ón India.
Jamestown (San Héilin). Is é Jamestown príomhchathair nó príomhbhaile na críche San Héilin. Bhí an baile bunaithe sa bhliain 1659 ag Comhlacht Briotanach na hIndia Thoir. Tá tuairim is 1,000 duine ina gcónaí sa bhaile inniu. Tá eaglais, cuan agus áiseanna eile le fáil sa bhaile.
Paul Brady. Amhránaí agus scríbhneoir amhrán é Paul Brady (a rugadh ar an 19 Bealtaine, 1947) ón Srath Bán i gContae Thír Eoghain, Tuaisceart Éireann. Tá clú agus cáil air mar cheoltóir leis na grúpaí The Johnstons agus Planxty agus mar cheoltóir aonarach freisin. 
Tá amhráin scríofa aige do leithéidí Tina Turner, Santana agus Brooks and Dunn.
Bhronn Ollscoil Uladh céim oinigh air i nDoire, ar 6 Iúil 2009, mar aitheantas ar an méid atá déanta aige do cheol traidisiúnta na hÉireann agus mar aitheantas ar an mbua atá aige i scríbhneoireacht amhrán comhaimseartha.
Lisa Gerrard. Is ceoltóir, amhránaí agus cumadóir Astrálach í Lisa Germaine Gerrard. Rugadh i Melbourne í ar an 12 Aibreán 1961. Éireannaigh iad a tuismitheoirí. Bhain sí clú agus cáil idirnáisiúnta amach mar chuid den ghrúpa Dead Can Dance, le Brendan Perry, fear de phór na hÉireann a rugadh i Londain.
Oileán na Tríonóide agus Tobága. Tír is ea Oileán na Tríonóide agus Tobága atá suite i Muir Chairib, 11 km amach ó chósta thuaiscirt Veiniséala. Is é Port of Spain an phríomhchathair. Tá eacnamaíocht na tíre bunaithe ar an pheitriliam agus ar an pheitriceimiceáin.
Aontas Oileáin Chomóra. Náisiún oileánda atá suite san Aigéan Indiach is ea Aontas Oileáin Chomóra. Is í Moroni an phríomhchathair.
Cabo Verde. Tír atá suite san Aigéan Atlantach amuigh ó chósta na hAfraice is ea Cabo Verde, nó República de Cabo Verde go hoifigiúil. Tá an t-ainm Rinn Verde in úsáid i nGaeilge freisin. Is é Praia an phríomhchathair.
Poblacht Dhaonlathach Arabach an Sahára. Tír san Afraic a bhfuil aitheantas teoranta air is ea Poblacht Dhaonlathach Arabach an tSahára. Is é El Aaiún an phríomhchathair ainmniúil ach tá an rialtas suite i mBir Lehlou in oirthuaisceart an tSahára Thiar.
Nárú. Tír Mhicrinéiseach is ea Nárú atá suite san Aigéan Ciúin. Níl aon phríomhbhaile oifigiúil ar an oileán ach tá an rialtas suite in Yaren.
I rith an Dara Cogadh Domhanda bhí an oileán faoi fhorghabháil na Seapáine.
Bhain sé neamhspleáchas amach ón Bhreatain in 1968.
In 2021, bhí daonra 12,511 ag an oileán.
Is fadhb mhór é an murtall. In 2012, bhí 71.7% den daonra murtallach, an ráta is airde ar domhan. Is fadhb chomónta é ar oileáin an Aigéin Chiúin.
Tá aerfort amháin ar an oileán. Tógadh é i rith an Dara Cogadh Domhanda, agus tar éis an chogaidh úsáidtear é mar aerfort sibhialtach. Is é Nauru Airlines an príomh-aerlíne san tír.
Ron Paul. Is polaiteoir Meiriceánach é Ronald Ernest Paul (rugadh 20 Lúnasa 1935), ar a dtugtar Ron Paul de ghnáth. Tá sé ina Ionadaí Poblachtach ar 14ú Ceantar Comhdhála Texas ón mbliain 1997. Tá clú air mar idé-eolaí liobraíoch. Bhí sé ina iarrthóir d'ainmniú an Pháirtí Phoblachtaigh i dtoghchán Uachtaránach na bliana 2008. Is dochtúir leighis é, freisin.
Gairmréim.
Cosnaíonn sé an saoirse go paiseanta sa chomhdála de na Stáit Aontaithe ó 1978. Tá clú agus cáil air de bharr a chúntas votála, agus tugtar "Dr No" air go minic mar is é an ball is coimeádaí den chomhdáil.
Domhnach Broc. Is ceantar cathrach é Domhnach Broc ("Donnybrook" as Béarla) atá suite i ndeisceart Bhaile Átha Cliath, príomhchathair na hÉireann. Tá an ceantar suite i gceantar poist Bhaile Átha Cliath a Ceathair, agus is minic a thugtar le fios go bhfuil "meon BhÁC 4" - scothaicmeachas agus Gallbhá - láidir i nDomhnach Broc. Mar sin, tugann Gaeilgeoirí áirithe "Domhnach Brocach" ar an áit uaireanta. 
Tá ceanncheathrúna a lán eagraíochtaí éagsúla lonnaithe i nDomhnach Broc, ar nós Raidió Telefís Éireann (RTÉ), chomh maith le ceanncheathrú rugbaí Chúige Laighean. Tá príomhoifigí Chumann Rugbaí na hÉireann ag obair os comhair an staidiam i nDomhnach Broc, agus foireann rugbaí Laighean ag imirt a gcluichí baile sa staidiam.
Stair.
Ciallaíonn Domhnach Broc "Cill Naomh Broc". Bean de sheachtar iníonacha Dhallbhronaigh ó Chontae na Mí ab ea Broc. Deirtear gur bhunaigh Broc clochar ar bhruach na Dothra san ochtú haois, agus tá stáisiún na nGardaí agus reilig suite ansin anois. 
I ngnáthchaint an Bhéarla, baintear úsáid as leagan Béarla an logainm, "Donnybrook", le tagairt do chíréibí is do scliúchais. Creidtear gurbh é aonach Dhomhnach Broc is bunús don fhocal seo. Bhí aonach aithnidiúil i nDomhnach Broc ón meánaois i leith, ach má bhí, chuala an saol mór iomrá ar an meisceoireacht a bhain leis an aonach agus ar an mbruíonachas is ar an mbrilsce a tháinig sna sálaí ag an meisce. Bhí an foréigean chomh dona is gur éiligh an Eaglais Chaitliceach cosc a chur leis an aonach, agus sa bhliain 1855, tháinig deireadh leis. Níl de chuimhne ar an aonach inniu ach ainm an ollmhargaidh úd "Donnybrook Fair".
Oileáin na dTurcach agus Caicos. Críoch thar lear de chuid na Ríochta Aontaithe is ea Oileáin na dTurcach agus Caicos. Tá an chríoch suite i dtuaisceart an réigiún Chairib, taobh thoir theas ó na Bahámaí agus ó thuaidh ón Easpáinneoil, 914 km amach ó Miami. Turasóireacht agus seirbhísí airgeadais eischósta na codanna is tábhachtaí i ngeilleagar na n-oileán. Tá 49,000 duine ina gcónaí ar na hoileáin, 23,769 ar Providenciales.
Tá an dá ghrúpa oileán ann, mar atá na hOileáin Caicos agus Oileáin na dTurcach. Tá an hOileáin Caicos i bhfad níos mó ná an grúpa eile. Daoine ó Bheirmiúda ag cruinniú salainn na chéad áitritheoirí Eorpacha ar na hoileáin sna 1680idí. Bhain na foghlaithe mara úsáid fhorleathan as na hoileáin luatha. Chuir Dílseoirí ó na 13 choilíneacht fúthu sna hoileáin sna 1780idí. Rinne siad iarracht barra mar an chadás a shaothrú, ach d'éirigh siad as i ndiaidh tamaill mar gheall ar neamthorthúlacht na hithreach agus chuaigh siad le cruinniú an tsalainn.
Cill (bitheolaíocht). Is í an chill (ón Laidin "cella", rud a chiallaíonn "seomra beag") an t-aonad bunúsach struchtúrach, feidhmiúil, agus bitheolaíoch de gach orgánach beo, agus an t-aonad is lú gur féidir a mhacasamhlú go neamhspleách. Go minic, tugtar "bloic thógála na beatha" orthu. Glaoitear Bitheolaíocht cheallach ar staidéar na gceall.
Bíonn cealla comhdhéanta dechíteaplasma a bhíonn scannánfholaithe, ina bhfuil go leor bithmhóilíní, mar shampla próitéiní agus aigéid núicléasacha. Is féidir orgánaigh a rangú mar aoncheallach (comhdhéanta de chill aonair; lena n-áirítear baictéir) nó ilcheallach (lena n-áirítear plandaí agus ainmhithe). Cé nach ionann líon na gceall i bplandaí agus ainmhithe ó speiceas go speiceas, bíonn thart ar 100 trilliún (1014) cill san duine. Tá an chuid is mó de na cealla i bplandaí agus ainmhithe sofheicthe ach amháin faoin micreascóp, le toisí idir 1 agus 100 micriméadar.
Ba ea Robert Hooke a chéad d'aimsigh an chill, sa bhliain 1665. Nuair a chonaic Robert Hooke planda i micreascóp bhí sé cosúil le mainistir. Chum Robert Hooke téarma nua: “cill.” Deir "Teoiric na gCeall", a tháinig chun cinn sa bhliain 1839 a bhuí le Matthias Jakob Schleiden agus Theodor Schwann, go mbíonn gach orgánach comhdhéanta de chill amháin nó níos mó, gurb iad na cealla aonad bunúsach an struchtúir agus na feidhme, i ngach orgánach beo, go dtagann gach cill ó chill eile a bhí ann roimhe, agus go bhfuil, ag gach cill, an fhaisnéis oidhreachtúil is gá chun feidhmeanna na cille a rialú agus faisnéise a tharchur don chéad ghlúin eile. Tháinig cealla chun cinn ar an Domhan, ar a laghad 3.5 billiún bliain ó shin.
Oileáin Bhriotanacha na Maighdean. Críoch thar lear de chuid na Ríochta Aontaithe is ea iad Oileáin Bhriotanacha na Maighdean. Tá an chríoch suite i Muir Chairib. Is é Road Town an príomhbhaile.
Staid Hristo Botev (Blagoevgrad). Is staid ilchuspóireach spóirt i mBlagoevgrad na Bulgáire í Staid Hristo Botev. Úsáideann an fhoireann sacair PFC Pirin Blagoevgrad an staid faoi láthair. Is féidir 16,000 duine a thoilleadh sa staid.
Sliabh Süphan. Is bolcán in oirthear na Tuirce é Sliabh Süphan nó "Süphan Dağı" as Tuircis. Tá an sliabh suite thuas ó Loch Van. Is é an dara bolcán is airde sa Tuirc.
Estadio Regional de Los Andes. Is staid ilchuspóireach spóirt i Los Andes na Sile í Estadio Regional de Los Andes. Úsáideann an fhoireann sacair Trasandino an staid faoi láthair. Is féidir 3,313 duine a thoilleadh sa staid.
Vesturbyggð. Is bardasacht i Vestfirðir na hÍoslainne í Vesturbyggð. Sa bhliain 2007 bhí 920 duine ina gcónaí ann.
Naisc Sheachtracha.
Suíomh Vesturbyggð
Accenture. Is comhlacht seirbhísí comhairleacha, bunaithe i mBaile Átha Cliath, é Accenture plc. Is i mBaile Átha Cliath atá a gceanncheathrú in ainm a bheith, ach tá an comhlacht liostálaithe ar an NYSE:mar ACN. Cuireann Accenture seirbhísí ar fáil do bhancanna, eagrais stáit agus mórchuideachtaí tionsclaíochta agus cógaisíochtaí ar fud na cruinne.
Gnó.
Sa bhliain 2007, bhí breis is 175,000 duine i 49 tír fostaithe ag Accenture, agus ghin an comhlacht glanioncam de US$20 billiún. I dtús na bliana 2023, bhí 738,000 duine ag obair ann agus glanioncam de US$62 billiún.
D'fhógair Accenture ar 23 Márta 2023 go raibh 2.5% den fhoireann dhomhanda le ligean chun siúil acu, nó 19,000 duine. Léiriú ab ea é sin ar an drogall a bhí ar chorparáidí móra, i bhfianaise na héiginnteachta eacnamaíochta a bhí ann sa bhliain 2023, airgead a chaitheamh ar na seirbhísí comhairleacha a chuireann leithéidí Accenture ar fáil.
Bhí na cuideachta seirbhísí buailte go dona ag an ngearradh siar sa bhliain 2022/2023 ag mórchuideachtaí teicneolaíochta ar nós Meta srl. Bhí - agus tá - na mílte fostaí ag Accenture ag feidhmiú mar a bheadh seachfhoinsithe – curtha amach ag obair ar chonradh – le ollchuideachtaí teicneolaíochta cosúil le Meta agus Microsoft.
Accenture in Éirinn.
I dtús na bliana 2023, bhí thart ar 6,500 duine fostaithe ag an gcomhlacht in Éirinn agus d'fhógair Accenture go raibh siad le suas le 400 ball foirne in Éirinn a ligean chun siúil as a gcuid postanna. Ach ar 31 Iúil, d'fhógair an comhlacht go raibh beagnach 900 duine ag imeacht .
Sin 14% den 6,500 atá fostaithe acu sa tír.
Accenture agus an Ghaeilge.
I mí Iúil 2007 bunaíodh "Cumann Gaelach Accenture", chun an Ghaeilge a chur chun cinn sa chomhlacht. Bhí breis is 250 duine cláraithe mar bhaill, ceann de na grúpaí sóisialta is mó i Accenture in Éirinn. 
Sa bhliain 2023, ní raibh focal ar bith as Gaeilge le fail ar shuíomh Accenture.
John Donne. B'fhile meitifisiciúil Sasanach é John Donne nó Dunne (1572 – 31 Márta, 1631) le linn réimeas Rí Séamus I Shasana. Bhí sé ina dhlíodóir agus ina eaglaiseach chomh maith. 
Saol.
Mac le teaghlach Caitliceach séantach ab ea. D'fhreastail sé ar Ollscoil Oxford agus Ollscoil Cambridge freisin. Ach ní raibh sé in ann céim a fháil mar gheall ar a chreideamh ag an am. D'éirigh sé as ina dhiaidh sin, chun teacht isteach in Eaglais Shasana agus bhí ina phoileimiceoir frith-Chaitliceach iomráiteach. 
Rinne sé staidéar ar an dlí ag Thavie's Inn, ósta de chuid na seansaireachta. Ligeadh isteach i Lincoln's Inn é sa bhliain 1592, cé nár glaodh chun an Bharra é riamh. Ag an am céanna, bhí Dunne ag dlíodóireacht ar bhealach éigin ar feadh an chuid is mó dá shaol fásta; deireadh a phoist sa rítheaghlach tar éis dó pósadh go neamhfhianaithe ba chúis leis seo den chuid is mó.
Ar iarratas Rí Séamas, oirníodh ina ministir in Eaglais Shasana é sa bhliain 1615. Toisc go raibh oiliúint agus taithí sa dlí aige, iarradh air go minic a bheith ina bhreitheamh eaglasta.
Nuair a ceapadh mar Dhéan Ardeaglais Naomh Pól é sa bhliain 1631, bhain sé sláine airgeadais amach, go deireadh a shaoil. Mar sin féin, bhí scamall bróin ar na blianta a bhí fágtha dó mar gheall ar mhéala agus ar thinneas. Mhéadaigh múnla an chreidimh a bhí ar a chuid scríbhinní, nach raibh gaol aige leis an spraíúlacht agus an sceipteachas a bhaineann le cuid mhór den saothar a rinne sé níos luaithe.
Saothar.
File meitifisiciúil a raibh domhan na gcéadfaí á chíoradh agus á cheiliúradh aige go rí-mhinic ba ea Donne.
‘Ní oileán duine ar bith,’ nó "Ar scáth a chéile a mhaireann na daoine.’' a scríobh John Donne, i gceann dá chuid dánta is cáiliúla.
IA-32. Is ailtireacht tacar treoracha é IA-32 nó "Intel Archtitecure" 32 giotán a úsáidtear ar mhicreaphroiseálaithe Intel.
Viswanathan Anand. Is ficheallaí é Viswanathan Anand (11 Nollaig 1969 a rugadh i Chennai, san India). 
Tús a shaoil.
Bhuaigh Anand Comórtas Chraobh Fichille na hIndia nuair nach raibh sé ach 16 bliana d'aois. Bhí cáil air i gcónaí ó thaobh cé chomh tapaidh a d'imríodh sé. Aithníodh é mar cheann de na himreoirí is fearr ar domhain é ó thús na 1990í i leith. 
Gairm.
Tháinig sé i gcomharbacht ar Vladimir Kramnik mar Churadh Domhanda Fichille ar an 29 Meán Fómhair 2007, nuair a bhuaigh sé Comórtas Chraobh an Domhain i gCathair Mheicsiceo. Fuair sé an ceann is fearr ar Kramnik i sraith cluichí don chraobh dhomhanda i mBonn, an Ghearmáin i mí Deireadh Fómhair 2008 (+3 -1 =7). 
Choimeád Anand an chraobh dhomhanda nuair a bhuaigh sé ar Veselin Topalov i sraith cluichí i Sóifia sa bhliain 2010. Bhí na fir dubha aige sa chluiche deireanach ar an 11 Bealtaine ach fuair sé an ceann is fearr ar Topalov chun bua 6.5-5.5 a fháil.
Chaill Anand an teideal sa bhliain 2013 tar éis dó cailliúnt i sraith cluichí i gcoinne Magnus Carlsen (+0 -3 =7).
Tacar treoracha. Is é an grúpa iomlán struchtúrtha é tacar treoracha de charachtair agus de shainithe atá le haistriú chuig an ríomhaire de réir mar a ritear oibríochtaí.
Sliabh Kazbek. Is bolcán suanach i Sléibhte Cugais é Sliabh Kazbek (Rúisis:Казбек, "Kazbek"; Oiséitis:Урсхох, "Urskhokh"). Tá an sliabh suite ar an teorainn idir an Rúis agus an tSeoirsia. Is é Sliabh Kazbek an tríú ball is airde sa tSeoirsia. Tugtar "Mqinvari" air sa tSeoirsis, focal a chiallaíonn "Sliabh Oighir".
Sliabh Karisimbi. Is bolcán suanach i Sléibhte Virunga é Sliabh Karisimbi atá suite ar an teorainn idir Ruanda agus Poblacht Dhaonlathach an Chongó. Is é Sliabh Karisimbi an sliabh is airde sa sliabhraon.
Sliabh Takahe. Is bolcán suanach é Sliabh Takahe atá suite 64 km thoir theas ó Sliabh Toney i gCríoch Marie Byrd in Antartaice.
Sliabh Napier. Is bolcán suanach é Sliabh Napier atá suite i Victoria na hAstráile. Ceann amháin de chuid na bolcán is óige sa tír, tá sé lonnaithe i bPáirc Náisiúnta Sliabh Napier 270 km thiar ó Mhelbourne agus 17 km theas ó Hamilton, Victoria.
Sliabh Recheshnoi. Is bolcán suanach atá suite i Sliabhraon Ailiúit ar oileán Umnak é Sliabh Recheshnoi.
Spásteileascóp Hubble. Teileascóp is ea Spásteileascóp Hubble a scaoileadh chun bealaigh ar 24 Aibreán 1990, agus é ag timpeallú an domhain ó shin i leith.
Is féidir leis an spásteileascóp Hubble íomhánna i bhfad níos fearr de na réaltaí agus na reanna neimhe eile a thabhairt dúinn ná leis na teileascóip atá suite ar dhroim an domhain, ó nach bhfuil aer an atmaisféir ag cur isteach air, agus é thuas sa spás. Sna blianta 1990idí, 2000idí agus 2010idí, thug Hubble na híomhánna is fearr riamh a thabhairt dúinn, ag an am sin, ar na réaltaí, réaltraí agus grianchórais atá fad uainn.
Ní hé spásteileascóp Hubble an chéad teileascóp den chineál seo, ach ba é an ceann is mó a chuir le heolas an chine dhaonna ar an domhainspás, roimh an James Webb, a lainseáladh sa bhliain 2021.
Tréithe.
Tá mais 11,110 kg ag Spásteileascóp Hubble.
Má théann aon rud mícheart leis an teileascóp, tá sé an-dhaor chun é a dheisiú. Caithfidh tointeálaí spáis dul ann chun na deisiú a dhéanamh.
Sanasaíocht.
Tá an spásteileascóp seo ainmnithe as Edwin Hubble, réalteolaí Meiriceánach a bhí ina cheannródaí i dtaighde na réaltraí.
Oileán Paulet. Bolcán agus oileán atá suite amach ó chósta oirthuaiscirt Leithinis na hAntartaice. B'é turas taiscéalaíochta Briotanach faoi chúram James Clark Ross a tháinig ar an oileán sna blianta 1839-1843.
Is coilíneacht do phiongaine Adelie é an t-oileán agus tuigtear go bhfuil níos mó ná 200,000 ceann ann.
Tagairtí.
Smithsonian Institute
Sliabh Tendürek. Is bolcán in oirthear na Tuirce é Sliabh Tendürek nó "Tendürek Dağı" as Tuircis. Tá an sliabh suite in aice leis an Iaráin.
Sliabh Andrus. Is bolcán suanach i Sliabhraon Ames i gCríoch Marie Byrd na hAntartaice é Sliabh Andrus. Tá an sliabh lonnaithe 3.2 km thoir theas ó Sliabh Boennighausen.
Tá caildéara 4.5 km ar leithead suite ar mhullach an bholcáin.
Sliabh Moulton. Sliabh leathan atá clúdaithe le sneachta agus oighear is ea Sliabh Moulton san Antartach. Is bolcán marbh é an sliabh atá lonnaithe 16 km thoir ó Shliabh Berlin i Sléibhte Flood i gCríoch Marie Byrd.
FIDE. Is é an Fédération Internationale des Échecs, nó FIDE ("Comhaontas Idirnáisiúnta na Fichille" as Gaeilge), an bord bainistíochta idirnáisiúnta fichille. 
Bunaíodh FIDE i bPáras ar an 24 Iúil 1924. Is é "Gens una sumus" (Is pobal amháin muid) mana na heagraíochta. Tá 200 ball aige agus is é Arkady Dvorkovich (uachtarán na Cailmíce, poblacht fhéinrialaitheach Rúiseach) uachtarán FIDE.
Uetersen. Cathair i dtuaisceart na Gearmáine is ea Uetersen []. Tá sé suite i Schleswig-Holstein, an stáit is tuaisceartaí sa tír, agus san iarthuaisceart de Hamburg. Ritheann an abha Pinnau tríd an gcathair. Bhí 17,865 daoine ina gcónaí in Uetersen i mbliain 2006.
Sliabh Aragats. Is sliabh agus bolcán marbh é Sliabh Aragats atá suite thiar thuas amach ó phríomhchathair na hAirméine, Yerevan. Is é an ball is airde sa tír.
Arenal (bolcán). Bolcán beo i gCúige Alajuela, Cósta Ríce, is ea Arenal. Tá sé suite in iarthuaisceart na tíre timpeall 90 km ó Shan José. Bhí an sliabh aitheanta mar bholcán sa 19ú haois ag taighdeoirí iasachta. Tugtar na h-ainmneacha "Volcan Costa Rica, Rio Frio", Bolcán "Canastos" agus "Cerro de los Guatusos" air ag an am sin. Is é Arenal an bolcán is óige agus is gníomhaí i gCósta Ríce. Tá sé níos mó ná 4000 bliain d'aois.
Corazón. Bolcán suanach is ea Corazón atá suite 30 km thiar theas ó phríomhchathair Eacuadór.
Öræfajökull. Is bolcán beo atá clúdaithe le hoighear é Öræfajökull. Tá an bolcán lonnaithe i bPáirc Náisiúnta Skaftafell in oirdheisceart na hÍoslainne.
Bosco. Ba chlár teilifíse Éireannach a craoladh sna seachtóidí agus sna hochtóidí é Bosco.
Bosco féin.
Bhí Bosco ina phuipéad le gruaig dhearg agus éadaí glasa agus bána air (nó uirthi, ní raibh a inscne luaite ar an gclár) i gcónaí.
Na láithreoirí.
I rith na mblianta bhí roinnt mhaith láithreoirí ag obair le Bosco, leithéidí Jonathan (Ryan), Marian (Richardson), Frank (Twomey), Gráinne agus Philip.
Sliabh Frakes. Bolcán suanach i Sléibhte Crary i gCríoch Marie Byrd na hAntartaice is ea Sliabh Frakes. Is í Sliabh Frakes an ball is airde sa sliabhraon.
Sliabh Steere. Is sliabh agus bolcán atá suite 6.4 km ó Sliabh Frakes i gCríoch Marie Byrd na hAntartaice é Sliabh Steere.
Sliabh Overlord. Is sliabh mór agus bolcán marbh é Sliabh Overlord. Tá sé suite ar chríoch Ardchláir Deception, 80 km isteach ó chósta Mhuir Ross agus thoir ó oighearshruth Aviator. Tá an chuid is mó den cón clúdaithe le hoighear, agus tá caildéara 1.9 km ar leithead aige. Ceaptar go bhfuil an bolcán marbh mar tá na carraigeacha bolcánacha ar an taobh thiar níos mó ná 7 milliún bliain d'aois.
Sliabh Melbourne. Bolcán beo atá suite idir Bá Wood agus Bá an Talún Nua i gCríoch Victoria na hAntartaice is ea Sliabh Melbourne. Tháinig James Clark Ross ar an sliabh sa bhliain 1841 agus thug sé an t-ainm "Melbourne" in ainm príomh-aire na Ríochta Aontaithe, an Tiarna Melbourne.
Na Balcáin. Is grúpa de thíortha Slavacha iad Na Balcáin agus Muir Aidriad ar thaobh amháin agus an Mhuir Dhubh ar an taobh eile dhíobh. Bhí siad le fada faoi smacht na hImpireachta Otamánaí sa deisceart ach, ag tús an fichiú haois, bhí siad faoi thionchar Ríocht na hOstaire 's na hUngáire a bhí lastuaidh díobh. Theastaigh ó stáit Shlavacha cosúil leis agus an Bhoisnia-Heirseagaivéin agus an tSeirbia a bheith iomlán neamhspleách ón Ostair-Ungáir agus d’fhéach siad ar Impireacht na Rúise le haghaidh tacaíochta.
Sainmhíniú agus Teorainn.
Is áit í leithinis na mBalcán in oirdheisceart na hEorpa atá timpeallaithe le huisce ar thrí thaobh: Muir Aidriad siar, An Mheánmhuir ó dheas agus an Mhuir Dhubh soir. De ghnáth deirtear gurb iad na haibhneacha Danóib, Sava agus Kupa an teorainn ó thuaidh.
Tíortha go hiomláin suite insan leithinis:
Tíortha le formhór na tíre suite ar an leithinis:
Tíortha le achar beag suite ar an leithinis:
Sliabh Akutan. Bolcán beo in Alasca is ea Sliabh Akutan. Tá sé lonnaithe i Sliabhraon Ailiúit ar na hOileáin Ailinie.
Sliabh Azuma. Bolcán beo atá suite ar oileán Honshū na Seapáine is ea Sliabh Azuma.